Chlorid olovnatý

Chlorid olovnatý () je anorganická zlúčenina, jeden z chloridov olova. Za bežných podmienok ide o bielu pevnú práškovitú látku slabo rozpustnú vo vode. Chlorid olovnatý je jeden z najdôležitejších olovnatých reagencií. V prírode sa vyskytuje v podobe minerálu cotunnitu.

 Štruktúra a vlastnosti 
náhľad|vľavo|Kryštálová štruktúra cotunnitu, minerálna forma chloridu olovnatého
V tuhom chloride olovnatom je každý ión olova koordinovaný s 9 chloridovými iónmi. Šesť z nich leží vo vrcholoch trojuholníkového hranolu a zostávajúce tri na bokoch tohto hranola. Chloridové ióny nemajú od centrálneho atómu olova rovnakú vzdialenosť, sedem ich leží vo vzdialenosti 280 – 309 pm a dva 370 pm ďaleko. Chlorid olovnatý tvorí biele ortorombické ihličky.

Molekuly pár chloridu olovnatého má zahnutú štruktúru s uhlom Cl-Pb-Cl o veľkosti 98° a dĺžka každej z väzieb Pb-Cl je 2,44 Å. Takýto chlorid olovnatý je súčasťou výfukových plynov zo zážihových motorov, ak sa ako antidetonačné aditívum do benzínu používa etylenchlorid-tetraetylolovo.

Rozpustnosť chloridu olovnatého je nízka (0,99 g/100 ml pri 20 °C) a pre praktické účely sa považuje za nerozpustný. Jeho súčin rozpusnosti je 1,7•10−5. Je jedným z iba štyroch bežne nerozpustných chloridov, tými zvyšnými sú chlorid strieborný (AgCl), meďný (CuCl) a ortutný (HgCl).CRC Handbook of Chemistry and Physics, 79th Edition, David R. Lide (Ed), p. 8 – 108Brown, Lemay, Burnsten. „Chemistry The Central Science“. Solubility-Product Constants for Compounds at 25 °C. (ed 6, 1994). p. 1017

 Výskyt 
Chlorid olovnatý sa v prírode vyskytuje vo forme minerálu cotunnitu. Ten je bezfarebný, biely, žltý alebo zelený s hustotou 5,3 – 5,8 g/cm³. Tvrdosť podľa Mohsa je 1,5 – 2. Kryštálová štruktúra je ortorombická dipyramidálna, bodová grupa je 2/m 2/m 2/m Každý atóm olova má koordinačné číslo 9. Zloženie je 74,50% olova a 25,50% chlóru. Cotunnit sa objavuje blízkosti sopiek: Vezuv (Taliansko), Tarapacá (Čile) a Tolbačik (Rusko).

 Syntéza 
Chlorid olovnatý koaguluje z roztoku po pridaní zdroja chloridového iónu (HCl, NaCl, KCl...) do vodného roztoku olovnaté zlúčeniny, napríklad dusičnanu olovnatého ().

Pb(NO3)2{}_{(aq)} + 2 NaCl{}_{(aq)} -> PbCl2{}_{(s)} + 2 NaNO3{}_{(aq)}
Pb(CH3COO)2{}_{(aq)} + HCl{}_{(aq)} -> PbCl2{}_{(s)} + 2 CH3COOH{}_{(aq)}
PbCO3 + 2 HCl{}_{(aq)} -> PbCl2{}_{(s)} + CO2{}_{(g)} + H2ODictionary of Inorganic and Organometallic Compounds. Lead(II) Chloride. 
Pb(NO3)2{}_{(aq)} + 2 HCl{}_{(aq)} -> PbCl2{}_{(s)} + 2 HNO3{}_{(aq)}

Reakciou oxidu olovičitého s kyselinou chlorovodíkovou vzniká chlorid olovnatý, plynný chlór a voda:
PbO2{}_{(s)} + 4 HCl -> PbCl2{}_{(s)} + Cl2 + 2 H2O

Ak sa použije namiesto toho oxid olovnatý alebo hydroxid olovnatý, vzniká len chlorid olovnatý a voda (nie však už chlór):

PbO{}_{(s)} + 2 HCl -> PbCl2{}_{(s)} + H2O
Pb(OH)2 + 2 HCl -> PbCl2 + 2 H2O

Chlorid olovnatý možno získať aj pôsobením plynného chlóru na kovové olovo:

Pb + Cl2 -> PbCl2

 Reakcia 
Pridaním chloridového iónu do suspenzie chloridu olovnatého získame komplexné ióny. V týchto reakciách pridaný chlorid (alebo iné ligandy) štiepi chloridové mostíky, ktoré tvoria polymérny základ tuhého chloridu olovnatého.

PbCl2{}_{(s)} + Cl- -> [PbCl3]-{}_{(aq)}
PbCl2(s) + 2 Cl- -> [PbCl4]^2-{}_{(aq)}

Chlorid olovnatý reaguje s roztaveným dusitanom sodným () za vzniku oxidu olovnatého:

PbCl2{}_{(l)} + 3 NaNO2 -> PbO + NaNO3 + 2 NO + 2 NaCl

Chlorid olovnatý sa využíva pri syntéze chloridu olovičitého: chlór prebubláva cez nasýtený roztok chloridu olovnatého vo vodnom roztoku chloridu amónneho a tvorí hexachloroolovičitan amonný. Ten sa potom necháva reagovať so studenou koncentrovanou kyselinou sírovou za vzniku olejovitého chloridu olovčitého

Chlorid olovnatý je hlavným prekurzorom organokovových derivátov olova, napríklad plumbocénu. Používajú sa obvyklé alkylačné činidlá, napríklad Grignardovo činidlo alebo organolítne zlúčeniny:

2 PbCl2 + 4 RLi -> R4Pb + 4 LiCl + Pb
2 PbCl2 + 4 RMgBr -> R4Pb + Pb + 4 MgBrCl
3 PbCl2 + 6 RMgBr -> R3Pb-PBr3 + Pb + 6 MgBrCl

Tieto reakcie produkujú deriváty, ktoré sú podobnejšie organokřemíkovým zlúčeninám, teda olovnatý ión má pri alkyláciu tendenciu k disproporcionacii.

Použitie
 Roztavený chlorid olovnatý sa používa pri syntéze titaničitanu olovnatého () a titaničitanu bárnato-olovnatého (), (pre keramické materiály) náhradou katiónu:

x PbCl2{}_{(l)} + BaTiO3{}_{(s)} -> Ba1-xPbxTiO3 + x BaCl2

 Chlorid olovnatý sa používa na výrobu skla prepúšťajúceho infračervené žiarenie a ornamentálneho skla nazývaného aurenové sklo. To má dúhový povrch vzniknutý nástrekom chloridu olovnatého a opätovným zahrievaním za riadených podmienok. Podobne sa využíva aj chlorid cínatý.Stained Glass Terms and Definitions. aurene glass
 Kovové olovo môže byť použité ako konštrukčný materiál pre prácu v kyseline chlorovodíkovej, hoci vznikajúci chlorid olovnatý je v chlorvodíku trochu rozpustný. Odolnosť je možné zvýšiť pridaním 6 – 25% antimónu.Kirk-Othmer. "Encyclopedia of Chemical Technology". (ed 4). p 913
 Zásaditý chlorid olovnatý () je známy ako Pattinsonova olovnatá beloba a používa sa ako biely pigment do farieb.Perry & Phillips. "Handbook of Inorganic Compounds". (1995). p 213
 Chlorid olovnatý je medziproduktom pri rafinácii rudy bizmutu. Z tejto rudy sa najprv pomocou roztaveného hydroxidu sodného odstránia stopy kyslých prvkov, napríklad arzénu a telúru. Potom nasleduje Parkesov odstriebrňovací proces, ktorý odstráni akékoľvek prítomné striebro či zlato. Teraz ruda obsahuje bizmut, olovo a zinok. Nechá sa na ňu pôsobiť plynný chlór pri teplote 500 °C. Najskôr sa tvorí chlorid zinočnatý a je odstránený. Potom sa podobne odstráni vznikajúci chlorid olovnatý a zostáva čistý bizmut. Chlorid bizmutitý by sa tvoril ako posledný.Kirk-Othmer. "Encyclopedia of Chemical Technology". (ed 4). p 241

 Toxicita 
Podobne ako u iných zlúčenín olova, môže expozícia chloridom olovnatým viesť k otrave olovom.

 Podobné látky 
 Bromid olovnatý
 Fluorid olovnatý
 Jodid olovnatý
 Chlorid cínatý
 Chlorid germanatý
 Chlorid olovičitý
 Chlorid bizmutitý
 Chlorid tálny

 Referencie 

 Iné projekty 

 Externé odkazy 
 IARC Monograph: „Lead and Lead Compounds“
 IARC Monograph: „Inorganic and Organic Lead Compounds“ 
 National Pollutant Inventory - Lead and Lead Compounds Fact Sheet
 Case Studies in Environmental Medicine - Lead Toxicity 
 ToxFAQs: Lead 

 Literatúra 


 Zdroj 

Olovnatý
Olovnatý
Kategória:Karcinogény IARC skupiny 2A
Kategória:Zlúčeniny olova